b'\n_START_ARTICLE_\nKapski morski medved\n_START_SECTION_\nOpis\n_START_PARAGRAPH_\nKapski morski medved je najve\xc4\x8dji in najmo\xc4\x8dnej\xc5\xa1i morski medved. Ima veliko in \xc5\xa1iroko glavo s koni\xc4\x8dastim gobcem, ki je lahko ravna ali obrnjena rahlo kvi\xc5\xa1ku. Ima zunanje zavihano uho (pinnae), njegovi brki (vibrissae) so dolgi in lahko segajo mimo u\xc5\xa1esa, \xc5\xa1e posebej pri odraslih samcih. Prednje plavuti so pokrite z redko dlako \xc4\x8dez pribli\xc5\xbeno tri \xc4\x8detrtine dol\xc5\xbeine. Zadnje plavuti so kratke glede na sorazmerno veliko telo s kratkimi, mesnatimi prsti. Velikost in te\xc5\xbea kapskega morskega medveda sta odvisni od podvrste. Ju\xc5\xbenoafri\xc5\xa1ka podvrsta je v povpre\xc4\x8dju nekoliko ve\xc4\x8dja od avstralske. Samci afri\xc5\xa1ke podvrste (A. p. Pusillus) so dolgi 2,3 m in v povpre\xc4\x8dju tehtajo od 200 do 300 kg.  Samice so manj\xc5\xa1e, v povpre\xc4\x8dju so dolge 1,8 m in tehtajo 120 kg.  Samci avstralske podvrste (A. p. doriferus) so dolgi 2\xe2\x80\x932,2 metra in tehtajo 190\xe2\x80\x93280 kg.  Samice so dolge 1,2\xe2\x80\x931,8 m in tehtajo 36\xe2\x80\x93110 kilogramov._NEWLINE_Odrasli samci kapskega morskega medveda so temno sive do rjave barve s temnej\xc5\xa1o kratko grivo, grobimi dlakami in svetlim trebuhom, medtem ko so odrasle samice svetlo rjave do sive s svetlim grlom, temnej\xc5\xa1e na hrbtu in trebuhu. Zadnje plavuti so temno rjave do \xc4\x8drne. Mladi\xc4\x8di se rodijo \xc4\x8drni in temno sivi z bledim vratom tri do pet mesecev.\n_START_SECTION_\nOddajanje zvokov\n_START_PARAGRAPH_\nKapski morski medved je dru\xc5\xbeabna \xc5\xbeival, ki se ogla\xc5\xa1a v najrazli\xc4\x8dnej\xc5\xa1ih okoli\xc5\xa1\xc4\x8dinah. Pokazalo se je, da imajo klici vsakega osebka razpoznavne lastnosti, po katerih se prepoznavajo med seboj. To je \xc5\xa1e posebej pomembno za vzdr\xc5\xbeevanje odnosa med materjo in mladi\xc4\x8dem, ki se pogosto lo\xc4\x8dita, ko mati i\xc5\xa1\xc4\x8de hrano v morju, v\xc4\x8dasih tudi ve\xc4\x8d dni. Po vrnitvi morajo matere poiskati svoje mladi\xc4\x8de, pri \xc4\x8demer pomagata tudi vonj in prostorske orientacijske to\xc4\x8dke._NEWLINE_Pri samcih sta pove\xc4\x8danje testosterona in ogla\xc5\xa1anje povezani z za\xc4\x8detkom parjenja. Samci lahko razlikujejo sosednje samce od neznanega samca, ker se napadalneje odzivajo na ogla\xc5\xa1anje tujcev. Ta razlika v odgovoru je gro\xc5\xbenja, ker neznanec ni znan in morda ve\xc4\x8dji od soseda, kar bi lahko bila gro\xc5\xbenja pri vzpostavljanju ozemlja.\n_START_SECTION_\nParjenje\n_START_PARAGRAPH_\nKapski morski medvedi se pogosto zbirajo v kolonijah na koti\xc5\xa1\xc4\x8dih v \xc5\xa1tevilkah od 500 do 1500, vsaj avstralska podvrsta. \xc4\x8ceprav morski medvedi pre\xc5\xbeivijo ve\xc4\x8dino leta v morju, koti\xc5\xa1\xc4\x8d nikoli popolnoma ne zapustijo, matere in mladi\xc4\x8di se vra\xc4\x8dajo vse leto. Iz kolonije se ne \xc5\xa1irijo, \xc4\x8deprav so bili nekateri morski medvedi ene kolonije najdeni v drugi. Prave meje med kolonijami ni. Ko so v morju, potujejo v majhnih skupinah. Kapski morski medved se za\xc4\x8dne pariti v sredini oktobra, ko samci pridejo na obalo, da dolo\xc4\x8dijo obmo\xc4\x8dje, se \xc5\xa1opirijo, ogla\xc5\xa1ajo, dvobojujejo in v\xc4\x8dasih dejansko borijo.  V tem \xc4\x8dasu ne jedo vsega, dokler parjenje v novembru ali decembru ni kon\xc4\x8dano. Ko pridejo samice, se borijo med seboj za ozemlja, na katerem bodo skotile. Obmo\xc4\x8dja samic so manj\xc5\xa1a od tistih pri samcih in so vedno na njih. Samice na obmo\xc4\x8dju samca je mogo\xc4\x8de obravnavati kot del njegovega harema. Toda samci ne izbirajo samic, so svobodne pri izbiri svojega partnerja in jih presojajo po vrednosti njihovih ozemelj. 82\xc2\xa0% paritev pripada samcem, ki imajo ozemlje neposredno ob vodi. Parjenje med samcem in njegovimi samicami se za\xc4\x8dne \xc5\xa1est dni po tem, ko skotijo svoje mladi\xc4\x8de, spo\xc4\x8dete v prej\xc5\xa1njem letu. Pri afri\xc5\xa1ki podvrsti ugnezditev blastociste traja \xc5\xa1tiri mesece, pri avstralski podvrsti pa tri mesece. Brejost kapskega morskega medveda traja v povpre\xc4\x8dju 11,75 meseca._NEWLINE_Po parjenju samice za\xc4\x8dnejo iskati hrano v morju, a so nekaj dni na kopnem, da negujejo mladi\xc4\x8de. Pribli\xc5\xbeno sedem dni pozimi in pribli\xc5\xbeno \xc5\xa1tiri dni poleti in jeseni i\xc5\xa1\xc4\x8dejo hrano za mladi\xc4\x8de. Ko se mati vrne, nahrani svojega mladi\xc4\x8dka, ki glasno kli\xc4\x8de, da bi privabil vse bli\xc5\xbenje mladi\xc4\x8de, a mati se odziva le na svojega mladi\xc4\x8da. Samica morda lahko prepozna svojega mladi\xc4\x8da po vonju. Ko ostanejo sami, se mladi\xc4\x8di zbirajo v skupinah in igrajo. Mladi\xc4\x8di so obi\xc4\x8dajno odstavljeni, ko so stari 4\xe2\x80\x936 mesecev.\n_START_SECTION_\n\xc4\x8clovekov vpliv\n_START_PARAGRAPH_\nTa vrsta je v vodi radovedna in prijazna ter pogosto spremlja potaplja\xc4\x8de. Nekaj minut plavajo okoli potaplja\xc4\x8dev, celo na globini 60 m. Na kopnem so veliko manj spro\xc5\xa1\xc4\x8deni in se bojijo, \xc4\x8de se jim pribli\xc5\xbeajo ljudje._NEWLINE_Kapskega morskega medveda so med letoma 1798 in 1825 lovili za komercialne namene. Lov na morske medvede je Avstralija ustavila leta 1923 in \xc5\xa1e vedno okrevajo ter povzro\xc4\x8dajo vse ve\xc4\x8dje spore z ribi\xc4\x8di iz Ju\xc5\xbene Avstralije, saj se njihovo obmo\xc4\x8dje raz\xc5\xa1irjenosti ve\xc4\x8da. Koti\xc5\xa1\xc4\x8da in prostori za pole\xc5\xbeavanje so za\xc5\xa1\xc4\x8diteni z zakonom. Kapski morski medvedi so zelo mo\xc4\x8dni in zdravi. Lov je bil v Ju\xc5\xbeni Afriki prepovedan leta 1990._NEWLINE_V Namibiji \xc5\xa1e vedno lovijo kapskega morskega medveda. V nekaterih dr\xc5\xbeavah izdajajo dovoljenja za ubijanje mladi\xc4\x8dev zaradi njihovega razko\xc5\xa1nega krzna in odraslih samcev zaradi njihovih spolovil, ki veljajo za afrodiziak. V Namibiji naj bi omejili \xc5\xa1tevilo morskih medvedov zaradi domnevnega vpliva na ulov rib. Raziskave okoljevarstvenih skupin to izpodbijajo.'